ສປຊ ຮຽກຮ້ອງເອເຊຍ ໃຫ້ປະຕິບັດ ກົດໝາຍ ປາບປາມການຄ້າມະນຸດ
ILO ກ່າວວ່າ ຫລາຍໆ​ປະ​ເທດ​ໃນ​ຂົງ​ເຂດ​ ​ໂຮມ​ທັງກໍາປູເຈຍແລະ​ລາວນໍາ​ ​ ຕ່າງ​ກໍ​ບໍ່​ໄດ້​ນໍາ​ໃຊ້​ກົດໝາຍ​ຂອງ​ຕົນ​ທີ່​ມີ​ຢູ່​ແລ້ວ​ນັ້ນ​.
ພວກເຈົ້າໜ້າທີ່ອາວຸໂສອົງການສະຫະປະຊາຊາດກ່າວວ່າ ພວກປະເທດລຸ່ມແມ່ນໍ້າຂອງ ຫລື GMS ອັນມີໂຮມທັງ ໄທ ກໍາປູເຈຍ ແລະລາວ ນັ້ນ ຕ່າງກໍບໍ່ໄດ້ພາກັນປະຕິບັດຕາມກົດ ໝາຍທີ່ອອກໄວ້ແລ້ວ ທີ່ແນເປົ້າໝາຍໃສ່ການປາບປາມການລັກລອບຄ້າມະນຸດນັ້ນ ຜູ້ສື່ ຂ່າວວີໂອເອ Ron Corben ລາຍງານຈາກບາງກອກວ່າ ການລົງຄວາມເຫັນດັ່ງກ່າວ ມີ ຂຶ້ນໃນເວລາທີ່ທູດພິເສດຂອງສະຫະປະຊາຊາດກ່ຽວກັບເລື້ອງການຄ້າມະນຸດສີ້ນສຸດການຢ້ຽມຢາມບາງກອກ ເປັນເວລາ 10 ວັນ ເພື່ອຊັ່ງຊາຕີລາຄາຄວາມພະຍາຍາມຂອງໄທ ໃນການ ຍຸຕິການກົດຂີ່ແຮງງານຕ່າງດ້າວນັ້ນ ດາຣາມີເລຶ່ອງນີ້ ມາສະເໜີທ່ານ ທ່ານນາງ ຈອຍ ອີເຊໂລ (Joy Ezeilo) ຜູ້ລາຍງານພິເສດຂອງສະຫະປະຊາຊາດກ່ຽວກັບເລື້ອງການຄ້າມະນຸດ ກ່າວວ່າ ພວກປະເທດທັງຫລາຍຕ້ອງໄດ້ເອົາທ່າທີແບບຮອບດ້ານ ຕໍ່ການປາບປາມການລັກລອບຄ້າມະນຸດ ນັ້ນ ແລະຈັດຕັ້ງປະຕິບັດພວກກົດໝາຍຕ່າງໆ ທີ່ໄດ້ອອກໄວ້ແລ້ວ ທ່ານນາງ ອີເຊໂລ ກ່າວຕໍ່ໄປວ່າ ໃນປະເທດໄທ ພວກເຈົ້າໜ້າທີ່ໄດ້ສ້າງຄວາມກ້າວໜ້າຢ່າງສໍາຄັນໃນເລຶ່ອງນີ້ ແຕ່ວ່າພວກເຈົ້າໜ້າທີ່ກໍຍັງບໍ່ໄດ້ປະຕິບັດການຢ່າງພຽງພໍ ເພື່ອປ້ອງກັນພວກແຮງງານຕ່າງດ້າວທີ່ເຂົ້າມາຊອກວຽກເຮັດຢ່າງບໍ່ເປັນປົກກະຕິ ແລະປາບປາມການສໍ້ລາດບັງຫລວງນັ້ນ ທ່ານນາງ ອີເຊໂລ ເວົ້າວ່າ: ຫລັງຈາກການຊັ່ງຊາຕີລາຄາຄວາມພະຍາຍາມຕ່າງໆຂອງໄທໃນການຍັບຍັ້ງການກົດຂີ່ແຮງງານຕ່າງດ້າວນັ້ນແລ້ວ ທ່ານນາງ ອີເຊໂລ ກ່າວວ່າ ໄທຍັງຄົງເປັນທັງປະເທດແຫລ່ງຫລືຕົ້ນຕໍ ປະເທດທາງຜ່ານ ແລະປາຍ ທາງຂອງການລັກລອບຄ້າມະນຸດນັ້ນຢູ່ ລາຍງານຂອງທ່ານນາງເວົ້າຕື່ມ ວ່າ ມີຄົນໄທ ຖືກລັກລອບສົ່ງໄປ ຍັງຈີນ ໃຕ້ຫວັນ ຮ່ອງກົງ ເຢຍລະ ມັນ ອີສຣາແອລ ຍີ່ປຸ່ນ ອາຟຣິກາ ໃຕ້ ແລະສະຫະລັດ ນອກນີ້ແລ້ວ ໄທຍັງເປັນປະເທດຮັບເອົາ ກໍຄື ປາຍທາງສໍາລັບພວກຄົນ ທີ່ຖືກ ລັກລອບມາຈາກລາວ ກໍາປູເຈຍ ມຽນມາ ແລະຫວຽດນາມນັ້ນນໍາ ທ່ານນາງ ອີເຊໂລ ກ່າວຕໍ່ໄປວ່າ ຢູ່ພາຍໃນປະເທດໄທເອງ ການລັກລອບຄ້າເດັກນ້ອຍ ພາຍໃນປະເທດກໍມີຢູ່ຢ່າງແຜ່ຫລາຍ ໂຮມທັງພວກເດັກນ້ອຍຈາກປະຊາຄົມພວກຊາວເຂົາ ການລັກລອບຄ້າມະນຸດ ແມ່ນປ້ອນການຄ້າປະເວນີເດັກ ຖ່າຍຮູບໂປ້ ແລະການທ່ອງທ່ຽວເພື່ອຫາຄວາມມ່ວນຊື່ນທາງເພດ ນອກນີ້ແລ້ວ ກໍມີພວກອື່ນໆທີ່ຄ້າມະນຸດ ເພື່ອເອົາໄປເປັນຄົນຮັບໃຊ້ຢູ່ຕາມບ້ານເຮືອນ ເປັນຄົນຂໍທານ ບັງຄັບໃຫ້ແຕ່ງງານ ແລະໃຫ້ເປັນຕົວແທນຖືພາລູກໃຫ້ ກໍມີ ລາຍງານເວົ້າຕື່ມວ່າ ການຄ້າມະນຸດແມ່ນກໍາລັງເຕີບໂຕຂຶ້ນນັບມື້ ໃນວົງການການກະເສດ ການກໍ່ສ້າງ ແລະອຸດສາຫະກໍາປະມົງ ມີການຕີລາຄາກັນວ່າ ການລັກລອບຄ້າມະນຸດສ້າງລາຍໄດ້ ຫລາຍລ້ານໂດລາ ໃຫ້ແກ່ພວກແກ໊ງອາຊຍະກໍາ ໃນທົ່ວຂົງເຂດດັ່ງກ່າວ ອົງການແຮງງານສາກົນ ຫລື ILO ໄດ້ໃຫ້ການສະໜັບສະໜູນແກ່ຄວາມພະຍາຍາມ ເພື່ອ ຈັດຕັ້ງປະຕິບັດໂຄງການເພື່ອພິທັກປົກປ້ອງພວກແຮງງານຕ່າງດ້າວຈາກ ກໍາປູເຈຍ ຈີນ ລາວ ມາເລເຊຍ ໄທ ແລະຫວຽດນາມ ແຕ່ ທ່ານ ນີລິມ ບາຣູອາ (Nilim Baruah) ຫົວໜ້າທີ່ ປຶກສາດ້ານວິຊາການປະຈໍາ ຫ້ອງການອົງການແຮງງານ ສາກົນ ທີ່ບາງກອກກ່າວວ່າ ເຖິງແມ່ນໄດ້ມີການດໍາເນີນ ຄວາມພະຍາຍາມກໍຕາມ ຫລາຍໆປະເທດໃນຂົງເຂດ ໂຮມທັງ ກໍາປູເຈຍ ແລະ ລາວນໍາ ຕ່າງກໍບໍ່ໄດ້ນໍາໃຊ້ ກົດໝາຍຂອງຕົນທີ່ມີຢູ່ແລ້ວນັ້ນ ເພື່ອວາງກົດລະບຽບຄຸ້ມຄອງພວກແຮງງານ ທີ່ໄປຊອກວຽກເຮັດຢູ່ຕ່າງປະເທດ ໃຫ້ດີຂຶ້ນກວ່າເກົ່າ ທ່ານ ບາຣູອາ ກ່າວວ່າ: ທ່ານ ມາຕິນ ຣີວ (Martin Reeve) ທີ່ປຶກສາປະຈໍາຂົງເຂດຂອງຫ້ອງການຢາເສບຕິດ ແລະອາຊະຍາກໍາຂອງອົງການສະຫະປະຊາຊາດ ຫລື UNODC ເຫັນພ້ອມນໍາວ່າ ການ ທີ່ຈະລະງັບການລັກລອບຄ້າມະນຸດນັ້ນ ແມ່ນມີຄວາມຈໍາເປັນທີ່ຈະຕ້ອງເອົາທ່າທີແບບ ຮອບດ້ານ ຫລາຍໄປກວ່າການບັງຄັບໃຊ້ກົດໝາຍພຽງຢ່າງດຽວເທົ່ານັ້ນ ແລະຕ້ອງລວມ ເອົາພາກສ່ວນອື່ນໆຂອງປະຊາຄົມເຂົ້ານໍາ ໂຮມທັງວົງການທຸລະກິດ ຊຶ່ງທ່ານອະທິບາຍວ່າ: ປະເທດໄທໄດ້ຈັດຕັ້ງປະຕິບັດໂຄງການບັນທຶກແລະລົງທະບຽນ ພວກຄົນງານຊາວຕ່າງ ດ້າວ ໂດຍໄດ້ລົງທະບຽນຄົນງານດັ່ງກ່າວຈໍານວນ 1 ລ້ານ ກວ່າຄົນ ໃນໄລຍະຫລາຍໆ ປີຜ່ານມານີ້ ສ່ວນໃຫຍ່ແມ່ນມາຈາກມຽນມາ ພ້ອມທັງກໍາປູເຈຍ ແລະລາວ ນໍາ ການປຸກ ລະດົມຄັ້ງລ່າສຸດ ເພື່ອບັນທຶກແລະລົງທະບຽນພວກຄົນງານ ທີ່ສ່ວນໃຫຍ່ມາຈາກອຸດສາ ຫະກໍາການປະມົງ ໄດ້ໝົດອາຍຸໄປ ໃນເດືອນນີ້ ຄາດວ່າທ່ານນາງ ຈອຍ ອີເຊໂລ ຜູ້ລາຍ ງານພິເສດຂອງສະຫະປະຊາຊາດ ຈະນໍາສະເໜີລາຍງານສະບັບສົມ ບູນຂອງທ່ານນາງ ຕໍ່ອົງການສະຫະປະຊາຊາດ ໃນກາງປີ 2012